Държавен вестник, бр. 89, 2024 г., стр. 15

БРОЙ  89	
Д Ъ Р Ж А В Е Н  В Е С Т Н И К 	
СТР.  15   
4. Ако в съответствие с параграф 3 на този 
член бъде свикана конференция, генералният 
секретар кани на нея всички договарящи 
страни и другите държави, посочени в чл. 2 
от тази Спогодба. Той отправя искане до 
всички държави, поканени на конференция­
та, да му предоставят най-малко шест ме­
сеца преди датата на откриването є всички 
предложения, които те биха желали да бъдат 
разгледани в рамките на конференцията в 
допълнение към предложеното изменение, 
и съобщава тези предложения най-малко 
три месеца преди датата на откриването на 
конференцията на всички държави, поканени 
на конференцията.
5. (а) Всяко изменение на тази Спогодба 
се счита за прието, ако е било одобрено с 
мнозинство от две трети от държавите, пред­
ставени на конференцията, при условие че 
това мнозинство представлява най-малко две 
трети от общия брой на договарящите страни, 
представени на конференцията. Генерални­
ят секретар уведомява всички договарящи 
страни за приемането на изменението и то 
влиза в сила 12 месеца след датата на това 
уведомление за всички договарящи страни, 
с изключение на тези, които в този период 
са уведомили генералния секретар, че от­
хвърлят изменението.
(b) Всяка договаряща страна, която е от­
хвърлила някое изменение през посочения 
период от 12 месеца, може по всяко време 
да уведоми генералния секретар, че го при­
ема, и генералният секретар съобщава това 
на всички договарящи страни. Изменението 
влиза в сила за договарящата страна, която 
е съобщила за приемането му, шест месеца 
след датата, на която генералният секретар 
е получил съобщението, или след изтичането 
на посочения период от 12 месеца, в зависи­
мост от това коя от двете дати е по-късна.
6. Ако предложеното изменение не се счита 
за прието съгласно параграф 2 на този член 
и ако условията за свикване на конферен­
цията, посочени в параграф 3 на този член, 
не са налице, предложеното изменение се 
счита за отхвърлено.
7. Независимо от процедурата за измене­
ние, описана в параграфи 1 – 6 на този член, 
Приложението към тази Спогодба може да 
бъде изменено по споразумение между ком­
петентните органи на всички договарящи 
страни. Ако компетентен орган на договаряща 
страна заяви, че съгласно националното му 
законодателство неговото съгласие зависи 
от получаването на специално разрешение 
за тази цел или от одобрението на законо­
дателен орган, съгласието на компетентния 
орган на споменатата договаряща страна 
за изменение на Приложението се счита за 
дадено едва когато този компетентен орган 
уведоми генералния секретар, че той е по­
лучил изискваното разрешение или одобре­
ние. Споразумението между компетентните 
органи може да предвижда, че по време на 
преходния период предишните разпоредби на 
Приложението остават в сила, изцяло или 
частично, едновременно с новите. Генерал­
ният секретар определя датата на влизане 
в сила на новите разпоредби.
8. Всяка държава, когато подписва, ра­
тифицира или се присъединява към тази 
Спогодба, информира генералния секретар 
за името и адреса на своя орган, който е 
компетентен по отношение на споразумение­
то, предвидено в параграф 7 от този член.
Член 7
Всяка договаряща страна може да денон­
сира тази Спогодба с писмено уведомление, 
адресирано до генералния секретар. Денонси­
рането влиза в сила една година след датата, 
на която генералният секретар е получил 
това уведомление. Всяка договаряща страна, 
която престане да бъде страна по Конвенция­
та за движението по пътищата, открита за 
подписване във Виена на 8 ноември 1968 г., 
престава да бъде страна по тази Спогодба 
на същата дата.
Член 8
Тази Спогодба престава да бъде в сила, ако 
броят на договарящите страни е по-малък от 
пет за период от дванадесет последователни 
месеца или когато Конвенцията за движе­
нието по пътищата, открита за подписване 
във Виена на 8 ноември 1968 г., престане да 
бъде в сила.
Член 9
1. Всеки спор между две или повече 
договарящи страни, свързан с тълкуването 
или прилагането на тази Спогодба, който 
страните по спора не могат да разрешат 
чрез преговори или чрез други средства за 
уреждане, се отнася до арбитраж, ако някоя 
от спорещите страни поиска това, и за тази 
цел се предава на един или повече арбитри, 
избрани по взаимно съгласие от страните 
по спора. Ако в рамките на три месеца от 
датата на искането за арбитраж страните по 
спора не могат да се споразумеят относно 
избора на арбитър или арбитри, всяка от 
тези страни може да поиска от генералния 
секретар на Организацията на обединените 
нации да назначи един арбитър, до когото 
спорът да бъде отнесен за решаване.